– Sabu teskaade wonde njiyaagu (macungaagu) ko balle daɗaaɗe, bonɗe, luutondirɗe e kala ƴellitaare ;
– E teskaade wonde ɗeen balle haa jooni ina lutti wooɗde e nder leydi he e tee batte mum ina lutti lorde mooɓre heewnde e nder renndo men;
– E teskaade wonde macungaagu ko bonannde luutondirde e diine men lislaam e jojjanɗi aadee ;
– Sabu teskaade kadi wonde won mbaadiiji goɗɗi macungaagu ngoodii e nder cahe mawɗe he (teeru) ;
HEERTO (Parti) UFP rennduɓe e batu mooɓondiral 3ɓal e ñalɗi 27, 28, 29 e 30 deesammburu 2012,
– Ina ɗaɓɓira ardorde parti o nde hesɗitinta miijo mum feewde e njiyaagu e batte mum hirjina doole ɓamtaare kala ngam mumtude njiyaagu e sifaaji mum kala e falaade kala ceerundal ɓesngu tuugingal e feccooru ;
– Ina waggina ardorde nde, nde sosata ceŋgal e nder parti oo toppitoongal hakke aadee ngam haɓaade sifaaji paltoor kala ;
– Ina ɗaɓɓira ardorde nde nde darantoo mbele kuuge ina pawe e denndaangal sifaaji balle jowitiiɗe e njiyaagu ;
– Ko noon ne kadi ɓe ɗaɓɓirta e ardorde he nde darotoo mbele tuugnorɗe faggudu e sifaaji kala ina lelnee ngam faabaade lornooɓe e njiyaagu :
– Waggina annduɓe men diine nde ndarotoo darnde moƴƴere ngam findinde ɓesngu ngu e bonannde wonnde e njiyaagu ;
– Ina suurta kala darnde yahrunde e huutoraade ɗee balle ngam seerndude ɓesngu men .
Nuwaasoot ñande 30 deesamburu 2012
Batu Mooɓondiral
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn grn_Latn fuv_Latn